Latvijas futbola Nākotnes līga

Optibet Nākotnes līga (agrāk Latvijas futbola 1. līga) ir otra augstākā divīzija Latvijas futbolā. To organizē Latvijas Futbola Federācija.

Sezonas beigās uzvarētājs automātiski iegūst ceļazīmi uz Virslīgu. Otra labākā komanda tiekas ar Virslīgas 7. vietas ieguvējiem par palikšanu/vietas iegūšanu Virslīgā. Komanda, kas ieņem pēdējo vietu, izkrīt uz 2. līgu.

Vēsture 
Pirmā līga tika izveidota 1992. gadā. No 2007. līdz 2008. gadam tās nosaukums bija Traffic 1. līga, kad par pirmo līgas ģenerālsponsoru kļuva reklāmas uzņēmums "Traffic auto advert". No 2015. līdz 2020. gadam tās galvenais atbalstītājs bija sporta preču veikals Komanda.lv un tās nosaukums bija Komanda.lv 1. līga. 

2014. gadā 1. līgas čempionātu skāra nopietnas pārmaiņas — tajā vairs nespēlēja Virslīgas dublieru komandas. 2017. gada sezonā 1. līgā startēja 14 klubi, taču 14. jūlijā LFF Disciplinārlietu komisija par aizdomīgām darbībām, kas vērstas uz spēļu rezultāta ietekmēšanu, no dalības turnīrā izslēdza "FK Jēkabpils/JSC" un "FK Ogre".

2020. gadā COVID-19 pandēmijas dēļ otrā posma sacensības netika pabeigtas un vietu sadalījums turnīra tabulā tika noteikts ar koeficienta palīdzību.

No 2021. gada par līgas ģenerālsponsoru kļuva azartspēļu uzņēmums "Optibet" – līga ieguva jaunu vizuālo identitāti un tika pārdēvēta par Optibet Nākotnes līgu. 2022. gada sezonā pēc astoņu gadu pārtraukuma atgriezās dublieru komandas – tās var izkrist uz 2. līgu, taču nepiedalās cīņā par ceļazīmēm uz Virslīgu.

Dalībnieces 
2023. gada Nākotnes līgas dalībnieces

 JDFS Alberts (Rīga)
 FK Beitar
 FK Dinamo Rīga (Rīga)(Izstājās 2023. gada 9. Oktobrī)
 Grobiņas SC/LFS (Grobiņa/Liepāja)
 AFA Olaine (Olaine)
 Rēzekne (Rēzekne)
 Riga FC-2 (Rīga)
 RFS-2 (Rīga)
 Leevon Saldus (Saldus)
 Skanstes SK (Rīga)
 FK Smiltene (Smiltene)
 FK Tukums 2000/TSS-2 (Tukums)
 Valmiera FC-2 (Valmiera)
 JFK Ventspils (Ventspils)

Uzvarētāji

Atsauces

Ārējās saites 
 Latvijas Futbola federācija
 Pirmās līgas sadaļa portālā sportacentrs.com

 
 1
Futbola līgas
Pirma liga